Turin

Ang Turin ( ,      , kalaunan ay ) ay isang lungsod at isang mahalagang sentro ng negosyo at kultura sa hilagang Italya. Ito ang kabesera ng rehiyon ng Piamonte at ng Kalakhang Lungsod ng Turin. Mula 1861 hanggang 1865, ito ang unang kabesera ng Kaharian ng Italya. Ang lungsod ay pangunahing nasa kanlurang pampang ng Ilog Po, sa ibaba ng Lambak Susa nito, at napapalibutan ng kanlurang arko ng Alpes at burol ng Superga. Ang populasyon ng mismong lungsod ay 856,745 noong 2025, habang ang populasyon ng urban area ay tinatantya ng Eurostat na 1.7 milyong naninirahan. Ang kalakhang pook ng Turin ay tinataya ng OECD na may populasyon na 2.2 milyon.

Ang lungsod ay makasaysayang isang pangunahing sentrong pampolitika ng Europa. Mula 1563, ito ang kabisera ng Dukado ng Saboya, na noon ay ng Kaharian ng Cerdeña na pinamumunuan ng Pamilya Saboya, at ang unang kabesera ng Kaharian ng Italya mula 1861 hanggang 1865. Ang Turin ay minsang tinatawag na "duyan ng kalayaan ng Italya" dahil sa pagiging sentrong pampolitika at intelektowal ng Risorgimento na humantong sa pag-iisa ng Italya, pati na rin ang lugar ng kapanganakan ng mga kilalang indibidwal na nag-ambag dito, katulad ni Camillo Benso, Konde ng Cavour.

Bagaman nawala ang malaking bahagi ng impluwensiyang pampulitika nito noong Ikalawang Digmaang Pandaigdig, ito ay naging sentro ng mga kilusang antipasista noong panahon ng Ventennio fascista, kabilang ang kilusang paglaban ng mga Italyano. Ang Turin pagkatapos ng digmaan ay naging isang pangunahing sangandaan ng Europa para sa industriya, komersiyo, at kalakalan, at bahagi ng triangulo ng industriya, kasama ang Milan at Genoa. Ito ay nasa ikatlong ranggo sa Italya, kasunod ng Milan at Roma, sa lakas ng ekonomiya.

Noong 2018, ang lungsod ay niraranggo ng GaWC bilang isang pandaigdigang lungsod sa antas ng Gamma.  Ang Turin ay tahanan ng halos lahat ng industriya ng automotive sa Italya, at ito ang himpilan ng mga punong-tanggapan ng Fiat, Lancia, at Alfa Romeo .  

Ang lungsod ay mayaman sa kultura at kasaysayan, at kilala ito sa maraming galeriya ng sining, restawran, simbahan, palasyo, bahay opera, plaza, parke, hardin, teatro, aklatan, museo, at iba pang mga lugar. Kilala ang Turin sa arkitekturang Baroko, Rococo, Neoklasiko, at Art Nouveau.

 Mga Sanggunian 

 Mga panlabas na link 

 Opisyal na website (Italyano) 
 Pahina ng turismo
 Paano makarating sa Turin?
 Mga Museo ng Turin
  Ang artikulong ito ay naglalaman ng teksto mula sa isang publikasyon na nasa  na ngayon
Kategorya:Mga lungsod at bayan sa Piedmont
Kategorya:Mga pinagmulan sa wikang Italyano ng CS1 (it)
Kategorya:Mga koordinado sa Wikidata
Kategorya:Pages using infobox settlement with possible motto list
Kategorya:Mga artikulong naglalaman ng Latin
Kategorya:Mga artikulong naglalaman ng Italyano